यमुना एक्सप्रेसवे पर डीजल टैंकर और इनोवा की टक्कर, हादसे में सात लोगों की मौत
कार के पखच्चे उड़ गए और डीजल टैंकर हाईवे पर ही पलट गया। इस हादसे में इनोवा कार में सवार सभी सात लोगों की मौके पर ही मौत हो गई।
नई दिल्ली: यमुना एक्सप्रेसवे पर कल देर रात हुए हादसे में सात लोगों की मौत हो गई। जानकारी के मुताबिक आगरा से नोएडा की तरफ जा रहे डीजल टैंकर ने इनोवा कार को टक्कर मार दी। टक्कर इतनी जबरदस्ती थी कि कार के पखच्चे उड़ गए और डीजल टैंकर हाईवे पर ही पलट गया। इस हादसे में इनोवा कार में सवार सभी सात लोगों की मौके पर ही मौत हो गई।जानकारी के मुताबिक यमुना एक्सप्रेस-वे पर नौझील पुलिस स्टेशन के पास यह हादसा हुआ। डीजल टैंकर आगरा की ओर जा रहा था। शुरुआती जानकारी के मुताबिक टैंकर डिवाइजर से टकरा गया। टक्कर के दौरान टैंकर और डिवाइडर के बीच एक कार आ गई। कार में सवार सभी सात लोगों की मौत हो गई। मृतकों में दो महिलाएं भी शामिल हैं।